joelniklaus/EU_Wikipedias huggingface dataset:
Λιθοχώρι Ευρυτανίας

Το Λιθοχώρι είναι χωριό του νομού Ευρυτανίας. 

Η παλαιά του ονομασία μέχρι το 1928 ήταν Βελτσίστα. Βρίσκεται σε υψόμετρο 950 μέτρων και απέχει 91 χιλιόμετρα από το Καρπενήσι. 

Σύμφωνα με την τελευταία απογραφή του 2011, στο χωριό διαμένουν 206 μόνιμοι κάτοικοι. Παλιότερα ανήκε στον Δήμο Απεραντίων, σήμερα όμως, και μετά τον «Καλλικράτη», υπάγεται στο Δήμο Αγράφων και στη Δημοτική Ενότητα Απεραντίων.

Ο οικισμός της Βελτσίστας του Νομού Ακαρνανίας και Αιτωλίας προσαρτήθηκε το 1836 στον Δήμο Απεραντίων. Το 1912, και ενώ ο Νομός που ανήκει ονομάστηκε Αιτωλοακαρνανίας, ο οικισμός αποσπάστηκε από το Δήμο Απεραντίων και ορίστηκε ως έδρα της Κοινότητας Βέλτσιστας.

Το 1928 ο οικισμός μετονομάζεται σε Λιθοχώρι, ενώ το 1943 αποσπάται από το Νομό Αιτωλοακαρνανίας και υπάγεται στο Νομό Ευρυτανίας. Τέλος, το 1997, και μέχρι τον Καλλικρατικό νόμο, ο οικισμός προσαρτήθηκε στο Δήμο Απεραντίων.

Οικισμοί 
Στο Λιθοχώρι υπάρχουν τρεις βασικοί οικισμοί. 

Ο Σταυρός είναι ο πρώτος από την είσοδο στη νότια πλευρά του χωριού. 

Ο κεντρικός οικισμός ονομάζεται Πλάτανος, ενώ ακόμα υπάρχει η Παναγία, η Βαλεμίκα, ο Ανδριάς, τα Καραγκούνικα, η Τόλμη και το Μπαλτενήσι. 

Το Μπαλτενήσι συνορεύει με τη Γρανίτσα, ενώ σε κοντινή απόσταση υπάρχει το εξωκλήσι των Αγίων Κωνσταντίνου και Ελένης.

Ιστορία και εκκλησίες 
Η χριστιανική κληρονομιά του χωριού, καθώς και οι σημαντικές εκκλησίες του, παίζουν καθοριστικό ρόλο στη διαμόρφωση του χαρακτήρα του χωριού. 

Στον οικισμό του Σταυρού εντυπωσιάζει ο μεγάλος Σταυρός. Στο σημείο αυτό μίλησε ο Κοσμάς ο Αιτωλός στους κατοίκους του χωριού. Εκεί βρίσκεται και η εκκλησία της Αγίας Παρασκευής.

Στον Πλάτανο υπάρχει ο ναός του Αγίου Δημητρίου. Στο συγκεκριμένο ναό βρίσκεται το μνημείο του Επισκόπου Λιτζάς και Αγράφων Γρηγορίου, ο οποίος πέθανε το 1828. 

Στην Παναγιά υπάρχει ο ομώνυμος ναός της Κοιμήσεως της Θεοτόκου, ενώ στα νότια βρίσκεται το παλαιό εξωκλήσι του Αγίου Νικολάου με την εξωτερική πέτρινη επιγραφή. Ο οικισμός της Παναγιάς είναι ο τόπος καταγωγής του Κλεφταρματολού Παπανίκου. 

Τελευταίο, το εκκλησάκι των Αγίων Αποστόλων, το οποίο χτίστηκε από τον ομογενή από τις Η.Π.Α. Κώστα Κάλπο το 1967 σαν τάμα προς τον αδερφό του, Φώτη.

Παραπομπές

Πηγές

Χωριά του νομού Ευρυτανίας
Δήμος Αγράφων
Kaliopi

Η Kaliopi (Σλαβομακεδόνικα: Калиопи Букле, γεν.  28 Δεκεμβρίου 1966) είναι Σλαβομακεδόνισσα τραγουδίστρια.

Δισκογραφία
 2000: "Oboi Me"
 2001: "Ako Denot Mi E Nokj"
 2004: "Ne Mi Go Zemaj Vremeto"
 2008: "Zelim Ti Reci"
 2010: "Poraka"
 2013: "Melem"

Αναφορές

Βορειομακεδόνες
Συμμετέχοντες στο διαγωνισμό τραγουδιού Eurovision με την Βόρεια Μακεδονία
Διαγωνισμός Τραγουδιού Eurovision 1996
Διαγωνισμός Τραγουδιού Eurovision 2012
Διαγωνισμός Τραγουδιού Eurovision 2016
Συμμετέχοντες στη Eurovision
Επαρχία Σιρνάκ

Η Επαρχία Σιρνάκ (, κουρδικά: Parêzgeha Şirnex) είναι Τουρκική επαρχία στην Νοτιοανατολική Ανατολία. Η επαρχία συνορεύει με το Ιράκ και την Συρία. Η Επαρχία Σιρνάκ αποσπάστηκε νομικά από την Επαρχία Σιίρτ στις 16 Μαΐου του 1990. Επίσης, ο νόμος απέσπασε αρκετές επαρχίες από τους γειτονικούς νομούς Σιίρτ και Μαρντίν, κάνοντάς τες μέρος της επαρχίας Σιρνάκ, συμπεριλαμβανομένων των επαρχιών Τσίζρε και Σιλόπι. 

Σύμφωνα με εκτίμηση, ο πληθυσμός ανερχόταν στα 475,255 άτομα το 2013. Η πλειοψηφία της επαρχίας του πληθυσμού είναι Κούρδοι.

Γεωγραφία 

Η επαρχία συνορεύει με την Επαρχία Σιίρτ στα βόρεια, με την Επαρχία Βαν στα βορειοανατολικά, με την Επαρχία Μαρντίν στα δυτικά, με την Επαρχία Μπατμάν στα βορειοδυτικά, με τη Συρία στα νοτιοδυτικά και με το Ιράκ στα νοτιοανατολικά. Η Επαρχία Σιρνάκ έχει ορισμένες ορεινές περιοχές στα δυτικά και τα νότια, αλλά και η πλειοψηφία της επαρχίας αποτελείται από οροπέδια, με αποτέλεσμα να διασχίζεται από αρκετά ποτάμια. Σ'αυτούς περιλαμβάνεται ο Τίγρης ποταμός, ο ποταμός Χεζίλ, ο ποταμός Κιζίλσου και ο ποταμός Τσαγκλαγιάν. Τα πιο σημαντικά βουνά είναι το Τζουντί (με 2089 μέτρα), το Γκαμπάρ, το Ναμάζ και το Αλτίν. Είναι η φτωχότερη επαρχία της Τουρκίας.

Επαρχία 
Η Επαρχία Σιρνάκ διαιρείται σε 7 επαρχίες (η επαρχία της πρωτεύουσας εμφανίζεται με έντονα):
 Μπεϊτιουσεμπάπ
 Σίζρε
 Γκιουτσλουκονάκ
 Ίντιλ
 Σιλόπι
 Σιρνάκ
 Ουλουντερέ

Παραπομπές 

Επαρχίες της Τουρκίας
Περιοχή Νοτιοανατολικής Ανατολίας
Τουρκικό Κουρδιστάν
Οι Πειρατές της Καραϊβικής: Η εκδίκηση του Σαλαζάρ

Οι Πειρατές της Καραϊβικής: Η εκδίκηση του Σαλαζάρ (), που κυκλοφόρησε με τον πρωτότυπο τίτλο Οι Πειρατές της Καραϊβικής: Οι νεκροί δεν λένε ιστορίες (), είναι αμερικανική ταινία φαντασίας και περιπέτειας η οποία έπεται των ταινιών: Οι Πειρατές της Καραϊβικής: Η κατάρα του Μαύρου Μαργαριταριού (2003), Οι Πειρατές της Καραϊβικής: Το Σεντούκι του Νεκρού (2006), Οι Πειρατές της Καραϊβικής: Το τέλος του Κόσμου (2007), Οι Πειρατές της Καραϊβικής: Σε άγνωστα νερά (2011).

Υπόθεση 
Ο Καπετάνιος Τζακ Σπάροου (Τζόνι Ντεπ) έρχεται αντιμέτωπος με τους ανέμους τις συμφοράς να φυσούν κατά πάνω του, όταν νεκροί ναυτικοί-φαντάσματα με αρχηγό τον Καπετάνιο Σαλαζάρ, (Χαβιέρ Μπαρδέμ) το σκάνε από το Τρίγωνο του Διαβόλου και ζητάνε εκδίκηση.

Παραγωγή
Η ταινία σκηνοθετήθηκε από τον Γιοακίμ Ρένινγκ και τον συνεργάτη Έσπεν Σάντμπεργκ. Το σενάριο υπογράφει ο Τζεφφ Νάθανσον ενώ παραγωγός είναι για ακόμη μια φορά στους "Πειρατές" οΤζέρρυ Μπρουκχέμερ. Στον πρωταγωνιστικό ρόλο του πειρατή Τζακ Σπάρρου βρίσκεται ο Τζόνι Ντεπ, ο οποίος ενσάρκωσε τον ήρωα και στις προηγούμενες τέσσερις ταινίες. Στο πλευρό του βρίσκονται επίσης ηθοποιοί οι οποίοι έχουν κάνει την εμφάνισή τους στα προηγούμενα φιλμ όπως ο Κέβιν Μακνάλι και ο Τζέφρεϊ Ρας στους αντίστοιχους ρόλους τους, του Τζοσάμ Γκιπς και του Έκτορα Μπαρμπόσα. Επίσης ο Ορλάντο Μπλουμ και η Κίρα Νάιτλι επιστέφουν στη ταινία για μερικές σκηνές στους ρόλους του Γουίλ Τέρνερ και της Ελίζαμπεθ Σουάν.

Για την έμπνευση αυτής της ταινίας οι παραγωγοί επικαλέστηκαν γνώσεις από την ταινία Οι Πειρατές της Καραϊβικής: Η κατάρα του Μαύρου Μαργαριταριού (2003) για να μπορέσουν να σχεδιάσουν το σενάριο και γενικά όλη τη σύνθεση της ταινίας. Η ταινία αρχικά είχε σχεδιαστεί να βγει στις αίθουσες το 2015, όμως πήρε παράταση και το 2016 και εν τέλει βγήκε τον Μάιο του 2017. Αυτή η καθυστέρηση προήλθε εξαιτίας του μη ολοκληρωμένου σεναρίου καθώς και του οικονομικού μπάτζετ της ταινίας το οποίο δεν έφθανε για να καλυφθεί η παραγωγή. Τα γυρίσματα ξεκίνησαν  στην Αυστραλία τον Φεβρουάριο του 2015 και τελείωσαν τον Ιούλιο του ίδιου χρόνου, έπειτα από την καταβολή 20 εκατομμυρίων δολαρίων στην Disney από την αυστραλιανή κυβέρνηση. Η ταινία έκανε πρεμιέρα στις 26 Μαΐου του 2017 συγκεντρώνοντας 794.1 εκατομμύρια δολάρια παγκοσμίως.

Παραπομπές

Εξωτερικοί σύνδεσμοι 
 Επίσημη ελληνική ιστοσελίδα
 Επίσημη ιστοσελίδα
 Επίσημη σελίδα στο IMDb
 Επίσημη σελίδα στο Box Office Mojo

Ταινίες του 2017
Αγγλόφωνες ταινίες
Αμερικανικές ταινίες
Ταινίες που αφορούν την εκδίκηση
Ταινίες γυρισμένες στην Αυστραλία
Ταινίες παραγωγής Walt Disney Pictures
Αμερικανικές περιπετειώδεις ταινίες φαντασίας
Ταινίες σίκουελ
Ντάνιελ Ντάε Κιμ

Daniel Dae Kim (γεννημένος στις 4 Αυγούστου 1968) είναι Αμερικανός, γεννημένος στη Νότια Κορέα, ηθοποιός, ηθοποιός φωνής, παραγωγός και σκηνοθέτης που ζει στη Χονολουλού της Χαβάης. Ο Κιμ είναι γνωστός για τους ρόλους του ως Jin-Soo Kwon στο Lost, ως Chin Ho Kellyστο Hawaii Five-0 και ως Johnny Gat στη σειρά των video games Saints Row. Επίσης, έπαιξε έναν ρόλο στην τηλεοπτική σειρά Angel.

To 2005 κέρδισε το Βραβείο Σωματείου Ηθοποιών για το Lost μαζί με όλο το καστ της σειράς.

Παραπομπές

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Αμερικανοί παραγωγοί ταινιών
Αμερικανοί σκηνοθέτες
Πίτσος

Η  Πίτσος Α.Ε. ήταν εταιρεία κατασκευής οικιακών συσκευών που έδρευε στην Ελλάδα.

Ιστορία 
Ιδρύθηκε στην Αθήνα το 1865 και ξεκίνησε ως εταιρεία κατασκευής μικρών οικιακών συσκευών και θερμοσιφώνων λαδιού. Το 1959 ξεκίνησε την παραγωγή ψυγείων σε νέο εργοστάσιο, ενώ σύντομα επένδυσε σε μεγάλο βαθμό στην ανάπτυξη και την παραγωγή ευρέως φάσματος από σύγχρονες οικιακές συσκευές της εποχής, συμπεριλαμβανομένων και τηλεοράσεων. Παρήγαγε επίσης μεταλλικές κατασκευές όπως ένα τρίτροχο φορτηγό. Το 1976 αγοράστηκε από την Bosch-Siemens Hausgeräte GmbH. Το 1996 μετονομάστηκε σε «BSP Α. Β. Ε. Οικιακών Συσκευών». Οι Gaggenau και Neff εντάχθηκαν στην εταιρεία το 1998 και το 2002 αντίστοιχα. Πρόσφατα, η εταιρεία μετονομάστηκε σε «BSH Οικιακές Συσκευές» («BSH Οικιακές Συσκευές Α.Β.Ε»). Οι εγκαταστάσεις παραγωγής βρίσκονται στην Αθήνα και η εταιρεία απασχολεί 1.400 άτομα.

Τον Οκτώβρη του 2020 η εταιρεία ανακοίνωσε το κλείσιμο του εργοστασίου της στην Ελλάδα και την μετεγκατάστασή του στην Τουρκία. Το εργοστάσιο της εταιρείας έκλεισε οριστικά στις 31 Μαρτίου 2021 με την απόλυση και των τελευταίων εργαζόμενων.

Κατόπιν συμφωνίας για πώληση μέρους του μηχανολογικού εξοπλισμού στην μεταλλουργία Πυραμίς από την BSH, εκτιμάται ότι το 2022 θα επανεκκινηθεί η παραγωγή ηλεκτρικών κουζινών και εστιών στην Ελλάδα χωρίς το σήμα Πίτσος. Το εμπορικό σήμα "Πίτσος" παρέμεινε στην ιδιοκτησία της BSH   και πλέον θα αφορά μόνο συσκευές εισαγωγής.

Καινοτομίες προϊόντων 
Η εταιρεία κατασκευάζει προϊόντα που διαθέτουν καινοτομίες όπως οι τεχνολογίες «No Frost» και «Super Frost» σε συστήματα ψύξης και το σύστημα πυρόλυσης για αυτόματο καθαρισμό μαγειρικών συσκευών.

Οικονομικά στοιχεία 
Στην ελληνική αγορά οικιακών συσκευών το μερίδιο της εταιρείας είναι περίπου 40%. Είναι η κορυφαία κατασκευαστική εταιρεία λευκών ειδών (καταψύκτες, ψυγεία, φούρνοι και, σε μικρότερο βαθμό, πλυντήρια) στην Ελλάδα, με παραγωγή 400.000 προϊόντων ετησίως, το 30% των οποίων προορίζεται για εξαγωγή. 

Τα έσοδά της ανήλθαν σε €308 εκατ. ευρώ το 2005. Περίπου το ένα τρίτο των συνολικών εσόδων της, προέρχεται από εξαγωγές, κυρίως στην Ευρώπη και τη Μέση Ανατολή.

Παραπομπές

Εξωτερικοί σύνδεσμοι 
 PitsosGR, Επίσημο κανάλι στο YouTube

Ελληνικές επιχειρήσεις
Πρώην ελληνικές αυτοκινητοβιομηχανίες
Ελληνικές βιομηχανίες
Ελληνικά εμπορικά σήματα
Τροχαίο υλικό μετρό Αθήνας

Στο δίκτυο του Μετρό της Αθήνας κυκλοφορούν  πεντάδυμες και εξάδυμες (δηλαδή με πέντε και έξι οχήματα αντίστοιχα) συνθέσεις (ηλεκτροκίνητων) οχημάτων κανονικού εύρους, διαχειριζόμενες από το 2011 από την ΣΤΑ.ΣΥ. Α.Ε.. Οι πεντάδυμες συνθέσεις είναι παλαιοτέρων τύπων και κυκλοφορούν μόνο στη Γραμμή 1 (Ηλεκτρικού). Στις γραμμές 2 και 3 τα δρομολόγια εκτελούνται μόνο με συρμούς έξι οχημάτων. Παρακάτω, παραθέτεται αναλυτικά το σύνολο των συρμών του μετρό, ενεργό και ανενεργό, σε όλες τις γραμμές.

Γραμμή 1

Όλοι οι συρμοί του Ηλεκτρικού, άνηκαν πριν το 2011 στους Η.Σ.Α.Π. Α.Ε. (πρώην Ε.Η.Σ. και ΣΑΠ)

Γραμμές 2 & 3 

Όλοι οι συρμοί των γραμμών 2 και 3, άνηκαν αρχικά στην Α.Μ.Ε.Λ. Α.Ε.

Γραμμή 4

Η γραμμή 4, όταν κάποια στιγμή περατωθεί, θα διαθέτει αυτόματα τρένα, χωρίς οδηγό. Το Νοέμβριο του 2020, η Alstom επιλέχθηκε να κατασκευάσει 20 τετράδυμους αυτόματους συρμούς τύπου Metropolis για να λειτουργήσουν στη γραμμή, υπό το σύστημα τηλεδιοίκησης και σηματοδότησης Urbalis 400.

Παλαιότερο τροχαίο υλικό (που δεν είναι πια σε χρήση) 
Παρακάτω, παραθέτονται αυτοκινητάμαξες εκτός λειτουργίας, δηλαδή, που έχουν έχουν πωληθεί, παροπλιστεί ή αντικατασταθεί με νέες αυτοκινητάμαξες όμοιων προδιαγραφών.

Δείτε επίσης
Μετρό Αθήνας

Πηγές 
https://web.archive.org/web/20090924123602/http://www.isap.gr/page.asp?id=43

https://web.archive.org/web/20180501223652/http://www.theodore.gr/theodore.gr/Transport_Trains_Hlektrikou.html

https://ypodomes.com/posoys-syrmoys-trena-kai-tram-echei-i-ellada-poia-nea-agora-anoigei/

Παραπομπές

Μετρό Αθήνας
Αυτοκινητάμαξες της Ελλάδας
Χειμερινή Μελιγού Αρκαδίας

Η Χειμερινή Μελιγού είναι οικισμός του νομού Αρκαδίας που υπάγεται στον Δήμο Βόρειας Κυνουρίας. Αποτελεί τη χειμερινή οικία των περισσοτέρων κατοίκων της Ορεινής Μελιγούς. Έχει πληθυσμό 634 κατοίκους. Χωροταξικά ανήκει και βρίσκεται ακριβώς δίπλα από το Άστρος αποτελώντας ουσιαστικά ένα ενιαίο πολεοδομικό συγκρότημα με την κωμόπολη του Δήμου.

Δημογραφική εξέλιξη

Προσωπικότητηες 
 Σταύρος Δουβής, παλαίμαχος διεθνής διαιτητής και παράγοντας της καλαθοσφαίρισης, καθηγητής Πανεπιστημίου και πολιτικός, πρώην Γενικός Γραμματέας Αθλητισμού.

Δείτε επίσης 
 Ορεινή Μελιγού Αρκαδίας
 Α.Ο. Ερμής Μελιγούς

Παραπομπές 

Δήμος Βόρειας Κυνουρίας
Χωριά του νομού Αρκαδίας
Θέμης Πάνου

Ο Θέμης Πάνου (1960) είναι Έλληνας ηθοποιός, γνωστός για την συμμετοχή του στο Εθνικό Θέατρο, καθώς και για τον πρωταγωνιστικό του ρόλο στην ταινία Miss Violence σε σκηνοθεσία Αλέξανδρου Αβρανά. Είναι ο πρώτος και μοναδικός Έλληνας ηθοποιός που έχει κερδίσει το Βραβείο Volpi Καλύτερου Ηθοποιού, βραβείο που απονέμεται στο Φεστιβάλ Κινηματογράφου της Βενετίας. Το 2016, ήταν ένας από τους πρωταγωνιστές της ελληνικής ταινίας Γραμμές, σε σκηνοθεσία Βασίλη Μαζωμένου.

Επιλεγμένη φιλμογραφία

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Ιπποκράτειο (Θεσσαλονίκη)

Το Γενικό Νοσοκομείο Θεσσαλονίκης Ιπποκράτειο αποτελεί την μεγαλύτερη νοσοκομειακή μονάδα της Θεσσαλονίκης και ένα από τα μεγαλύτερα στην Ελλάδα και τα Βαλκάνια με δυναμικότητα 900 κλινών. Παρέχει πρωτοβάθμια, δευτεροβάθμια και τριτοβάθμια περίθαλψη.

Προήλθε από την συγχώνευση των πρώην νοσοκομείων “Αγία Σοφία” και “Ιπποκράτειο”. Είναι ενταγμένο στο ΕΣΥ, υπόκειται στην εποπτεία της 4ης Υγειονομικής Περιφέρειας Μακεδονίας και Θράκης και διασυνδέεται με το Νοσοκομείο Αφροδισίων και Δερματικών Νόσων Θεσσαλονίκης. Προϋπήρξε απο το 1908 ως το Ισραηλίτικο Νοσοκομείο Χιρς με εξυπηρέτηση από την ομώνυμη στάση του τραμ. Θα εξυπηρετείται από τον σταθμό μετρό Φλέμινγκ 200μ. Νότια του νοσοκομείου και Ευκλείδης, 500 μ. βόρεια του νοσοκομείου.

Δείτε επίσης 
 Κατάλογος νοσοκομείων της Ελλάδας

Παραπομπές

Εξωτερικοί σύνδεσμοι 
 Επίσημη ιστοσελίδα του Νοσοκομείου

Νοσοκομεία στη Θεσσαλονίκη
La Femme (συγκρότημα)

Οι La Femme είναι Krautrock και ψυχεδελικό ροκ συγκρότημα από τη Γαλλία. Σχηματίστηκε το 2010 από τον κιθαρίστα Sacha Got και τον κιμπορντίστα Marlon Magnée, οι οποίοι κατοικούσαν στο Μπιαρίτζ των Πυρηναίων. Στη συνέχεια προστέθηκαν και άλλα μέλη μεταξύ των οποίων και η τραγουδίστρια Clémence Quélennec.

Το 2010 κυκλοφόρησαν το πρώτο τους EP. Η μουσική τους έχει επενδύσει διαφημίσεις και το catwalk σοου του οίκου μόδας Υβ Σαιν Λοράν.

Άλμπουμ

Παραπομπές 	

Γαλλικά μουσικά συγκροτήματα
Krautrock συγκροτήματα
Τσάρλι ΜακΓκέττιγκαν

Ο Σάρλς Τζόζεφ (Τσάρλι) ΜακΓκέττιγκαν (γεννημένος στις 7 Δεκεμβρίου 1950, στο Ballyshannon, County Donegal) είναι Ιρλανδός τραγουδιστής. Ζει στο Drumshanbo, Co. Leitrim. 

Παίζοντας με τον Paul Harrington κέρδισε το 1994 με το τραγούδι "Rock 'n' Roll Kids" (λέξεις και μουσική από τον Brendan Graham). Ο Harrington έπαιξε πιάνο και ο McGettigan έπαιξε κιθάρα. Εμφανίστηκε ως τραγουδιστής στο Συγχαρητήρια, την 50ή επέτειο της Eurovision.

Τον Αύγουστο του 1998, ο μοναδικός γιος του McGettigan, Shane McGettigan, σκοτώθηκε σε κατασκευαστικό ατύχημα ενώ εργαζόταν στο Quincy της Μασαχουσέτης. 

Το 2015, ο McGettigan έγραψε "Anybody Got a Shoulder" για τον Kat Mahon, το οποίο ήταν ένα από τα πέντε τραγούδια για την Ιρλανδία στο διαγωνισμό τραγουδιού της Eurovision το 2015.

Δισκογραφία (Άλμπουμ)
Κλεμμένες στιγμές - 2006 Charlie McGettigan - 1990 Οικογενειακά θέματα - 2001 Στο παλιό σας δωμάτιο - 1998 Τραγούδια της νύχτας Άλλη πλευρά του Charlie McGettigan - 2002 (περίπου) Rock 'N' Roll Kids - Το άλμπουμ (μαζί με τον Paul Harrington) Ο άνθρωπος από 20 - 2010

Παραπομπές

Ιρλανδοί τραγουδιστές
Νικητές Διαγωνισμού Τραγουδιού Eurovision
Επαρχία Χουζιστάν

Η Επαρχία Χουζιστάν (περσικά: استان خوزستان‎‎, Ostān-e Khūzestān), η Σουσιανή τον καιρό του Μεγάλου Αλεξάνδρου, είναι μία από τις 31 επαρχίες του Ιράν. Βρίσκεται στα νοτιοδυτικά της χώρας, συνορεύοντας με το Ιράκ και τον Περσικό Κόλπο. Έχει έκταση 63.238 τ.χλμ. και πρωτεύουσά της είναι η πόλη Αχβάζ.

Όντας η επαρχία του Ιράν με τη μεγαλύτερη ιστορία, συχνά αναφέρεται ως η κοιτίδα του έθνους, καθώς εδώ ξεκίνησε η ιστορία των Ελαμιτών. Ιστορικώς μία από τις πιο σημαντικές περιοχές της Αρχαίας Εγγύς Ανατολής, το Χουζιστάν είναι το αρχαίο Ελάμ, του οποίου η πρωτεύουσα ήταν στα Σούσα. Η ονομασία των Αχαιμενιδών στην Αρχαία Περσική γλώσσα για το Ελάμ ήταν Χουτζίγια όταν το κατέκτησαν από τους Ελαμίτες, που είναι παρούσα στη σημερινή ονομασία. Το Χουζιστάν, που σημαίνει "Η Γη των Χουζ", αναφέρεται στους αρχικούς κατοίκους της περιοχής, τους Σουσιανούς (Χουζά ή Χουτζά στην Αρχαία Περσική).
Ρομαντική Κομεντί

Η ρομαντική κομεντί, συναφής από πολλές απόψεις με την εύθυμη κωμωδία (όρος ο οποίος συχνά χρησιμοποιείται ως συνώνυμος), είναι είδος κωμωδίας κατά το οποίο σε μία πλοκή με θέμα την αγάπη αναμειγνύονται στοιχεία κωμωδίας, όπως παρανοήσεις, χωρισμοί και επανασυνδέσεις, καμουφλάζ ή εναλλαγές προσώπων.

Αυτό το αφηγηματικό είδος, το οποίο αρχικά εφαρμόστηκε στο δράμα και εμφανίστηκε στη θεατρική κωμωδία όλων των εποχών, βρίσκεται συχνά στη βάση των κινηματογραφικών σεναρίων τα οποία επικεντρώνονται σε ιστορίες αγάπης. 

Η βασική πλοκή μίας ρομαντικής κομεντί περιλαμβάνει δύο άτομα, συνήθως έναν άνδρα και μια γυναίκα, οι οποίοι συναντιούνται και αποχωρίζονται μεταξύ τους αμέσως μετά. Αρχικά, αυτά τα δύο πρόσωπα δεν ερωτεύονται αμέσως, επειδή πιστεύουν ότι δεν αρέσουν το ένα στο άλλο, επειδή το ένα έχει ήδη έναν σύντροφο ή λόγω κοινωνικών πιέσεων. Ωστόσο, οι σεναριογράφοι αφήνουν εμφανή στοιχεία που υποδεικνύουν ότι οι χαρακτήρες, στην πραγματικότητα, έλκονται μεταξύ τους, ή ότι η ένωσή τους μπορεί να είναι μια καλή.

Ενώ οι δύο χωρίζονται, ο ένας από τους δύο ή και τα δύο άτομα στη συνέχεια αντιλαμβάνονται ότι είναι "τέλειοι" ο ένας για τον άλλο, ή ότι είναι ερωτευμένοι μεταξύ τους. Στη συνέχεια, εφόσον ο ένας από τους δύο κάνει μερικές θεαματικές προσπάθειες να βρει τον άλλο και να εκφράσει την αγάπη του, ή εξαιτίας μίας καταπληκτικής τυχαίας συνάντησης, οι δύο ξανασυναντιούνται. Στη συνέχεια, ίσως με κάποια τριβή ή αμηχανία, δηλώνουν την αγάπη τους ο ένας για τον άλλο και η ταινία τελειώνει ευτυχισμένα.

Υπάρχουν πολλές παραλλαγές σε αυτή τη σταθερή πλοκή. Μερικές φορές, αντί να τελειώσει με τον ένα χαρακτήρα στην αγκαλιά του άλλου, δημιουργείται ένας άλλος έρωτας, με ανταπόκριση, μεταξύ ενός από τους πρωταγωνιστές και ενός από τους δευτερεύοντες χαρακτήρες (όπως Ο γάμος του καλύτερου μου φίλου). Εναλλακτικά, η ταινία μπορεί να αποτελεί μια αντανάκλαση της αδυναμίας να αγαπάει, όπως στην ταινία του Γούντι Άλεν Ο νευρικός εραστής. Η βασική μορφή μίας ρομαντικής κομεντί μπορεί να βρεθεί σε πολύ προγενέστερες πηγές, όπως στις κωμωδίες Πολύ κακό για το τίποτα.

Σχετικά Στοιχεία 
 Ταινία κωμωδίας
 Κινηματογραφικά Είδη
 AFI 100 Χρόνια... 100 Γέλια - Οι 100 καλύτερες κωμωδίες του αμερικανικού κινηματογράφου σύμφωνα με το AFI

Αισθηματικές κωμικές ταινίες
Κινηματογραφικά είδη
Πεζογραφία
Δυτικό Μπλοκ

Δυτικό μπλοκ ονομαζόταν κατά την διάρκεια του Ψυχρού Πολέμου (υφίσταται εν μέρει σαν έννοια ακόμα και σήμερα) ένα σύνολο κρατών που αποτελείτο από τις χώρες της Δυτικής Ευρώπης που υπάγονταν στο Βορειοατλαντικό Σύμφωνο (ΝΑΤΟ), τον Καναδά, τη Γαλλική Γουιάνα και τις ΗΠΑ. Όλα τα κράτη που αποτελούσαν το ΝΑΤΟ και κατ' επέκταση το δυτικό μπλοκ όπως ονομάστηκε, βρίσκονταν στην άμεση σφαίρα επιρροής των ΗΠΑ, η οποία ήταν σε πολλά επίπεδα η πιο ισχυρή χώρα.

Βασικό χαρακτηριστικό των χωρών αυτών ήταν η καπιταλιστική φιλελεύθερη οικονομία, που ήταν η ειδοποιός διαφορά από το ανατολικό μπλοκ, που απαρτιζόταν από κράτη με σοσιαλιστική οικονομία που βρίσκονταν στην σοβιετική σφαίρα επιρροής. 

Οι χώρες αυτές ήταν η Ισλανδία, η Νορβηγία, η Δανία, η Δυτική Γερμανία, η Ολλανδία, το Βέλγιο, το Λουξεμβούργο, η Γαλλία, το Ηνωμένο Βασίλειο, η Πορτογαλία , η Ιταλία, η Ελλάδα και η Τουρκία. 

Ψυχρός Πόλεμος
Σίπραγκε

Το Σίπραγκε (Σερβικά: Шипраге, Κροατικά και Βοσνιακά: Šiprage) είναι χωριό στην Βοσνία-Ερζεγοβίνη, που ανήκει στην πολιτική οντότητα της Σερβικής Δημοκρατία της Βοσνίας, και συγκεκριμένα στην περιοχή Μπάνια Λούκα. Το 2013, είχε πληθυσμό 788 κατοίκων.

Κλίμα 
Το Σίπραγκε έχει ήπιο ηπειρωτικό κλίμα. Με βάση τις θερμοκρασίες, οι τέσσερις εποχές είναι ευδιάκριτες μεταξύ τους.

Πληθυσμός

Έπισκόπηση 

♦  Περιοχή Šiprage
1931. και 1953.: Δήμου Σίπραγκε.

1971-2013

Ιστορική γκαλερί

Παραπομπές

Χωριά της Σερβικής Δημοκρατίας της Βοσνίας
Μάθιου Λίλαρντ

Ο Μάθιου Λίλαρντ (Αγγλικά: Matthew Lillard, 24 Ιανουαρίου 1970) είναι Αμερικανός ηθοποιός, σκηνοθέτης ταινιών, παραγωγός και σεναριογράφος.

Παραπομπές

Αμερικανοί άνδρες ηθοποιοί κινηματογράφου
Αμερικανοί τραγουδιστές
Επαρχία Γκριγκοριοπόλ

Η Επαρχία Γκριγκοριοπόλ ή Γρηγοριόπολης είναι διοικητική επαρχία της Υπερδνειστερίας στην Μολδαβία. Βρίσκεται κατά μήκος του ποταμού Δνείστερου, στο κέντρο της Υπερδνειστερίας. Η έδρα της είναι το Γκριγκοριοπόλη, στον ποταμό Δνείστερο. Η περιοχή αποτελείται από 2 πόλεις/χωριά και 14 κοινότητες. Σύμφωνα με την Υπερδνειστεριακή Απογραφή του 2004, ο πληθυσμός της επαρχίας ανερχόταν στους 48.000.

Κατάλογος των επικεφαλής της Κρατικής Διοίκησης της Επαρχίας Γκριγκοριοπόλ και της πόλης Γκριγκοριοπόλ 
 Γιαν Βικτόροβιτς Βερεστσάκ (; - 11 Απριλίου 2014)
 Γιούρι Βαλεντίνοβιτς Λαρτσένκο (11 Απριλίου 2014 - σήμερα)

Εξωτερικοί σύνδεσμοι 
 Χάρτης της Υπερδνειστερίας 
 Γκριγκοριοπόλ, η Αρμενική Αποικία
Υπερδνειστερία
Ρομπέρτο Μαντσίνι

Ο Ρομπέρτο Μαντσίνι (ιταλικά: Roberto Mancini) είναι Ιταλός προπονητής και πρώην ποδοσφαιριστής, ο οποίος αυτή την περίοδο προπονεί τη Εθνική Ιταλίας. Κατά τη διάρκεια της ποδοσφαιρικής του καριέρας αγωνίστηκε για τρεις ιταλικές ομάδες (Μπολόνια, Σαμπντόρια και Λάτσιο), καθώς και στην Εθνική Ιταλίας, πριν ολοκληρώσει την καριέρα του στην αγγλική Λέστερ Σίτι τη χρονιά 2000-2001. Ως προπονητής εργάστηκε σε τρεις ιταλικές ομάδες (Φιορεντίνα, Λάτσιο και δύο φορές στην Ίντερ), στην αγγλική Μάντσεστερ Σίτι και στην τουρκική Γαλατασαράι, ενώ πρόσφατα (Ιούνιος 2017) υπέγραψε συμβόλαιο με την ρωσική Ζενίτ Αγίας Πετρούπολης διάρκειας 3 ετών, με πιθανή επέκταση του για ακόμα 2 χρονιές.

Στατιστικά καριέρας

Ποδοσφαιριστής

Σύλλογοι

Εθνική Ιταλίας

Προπονητής

Τίτλοι

Ποδοσφαιριστής 

Σαμπντόρια
Πρωτάθλημα Ιταλίας: 1990-1991
Κύπελλο Ιταλίας: 1984-1985, 1987-1988, 1988-1989, 1993-1994
Σούπερ Καπ ποδοσφαίρου Ιταλίας: 1991
Κύπελλο Κυπελλούχων Ευρώπης: 1989-1990

Λάτσιο
Πρωτάθλημα Ιταλίας: 1999-2000
Κύπελλο Ιταλίας: 1997-1998, 1999-2000
Σούπερ Καπ Ιταλίας: 1998
Κύπελλο Κυπελλούχων Ευρώπης: 1998-1999
ΟΥΕΦΑ Σούπερ Καπ: 1999

Ατομικές διακρίσεις
Guerin d'Oro: 1987-1988, 1990-1991
Ποδοσφαιριστής της Χρονιάς στο Πρωτάθλημα Ιταλίας: 1996-1997
Ιταλός Ποδοσφαιριστής της Χρονιάς στο Πρωτάθλημα Ιταλίας: 1996-1997

Προπονητής 

Φιορεντίνα
Κύπελλο Ιταλίας: 2000-2001

Λάτσιο
Κύπελλο Ιταλίας: 2003-2004

Ίντερ
Πρωτάθλημα Ιταλίας: 2005-2006, 2006-2007, 2007-2008
Κύπελλο Ιταλίας: 2004-2005, 2005-2006
Σούπερ Καπ Ιταλίας: 2005, 2006

Μάντσεστερ Σίτι
Πρωτάθλημα Αγγλίας: 2011-2012
Κύπελλο Αγγλίας: 2010-2011
Σούπερ Καπ Αγγλίας: 2012

Γαλατασαράι
Κύπελλο Τουρκίας: 2013-2014

Ατομικές διακρίσεις
Panchina d'Oro: 2007-2008
Προπονητής του Μήνα στην Αγγλική Πρέμιερ Λιγκ: Δεκέμβριος 2010, Οκτώβριος 2011
Αίθουσα της Δόξας του Ιταλικού Ποδοσφαίρου: 2015

Παράσημα

 Ε' Τάξεως/Ιππότης: Cavaliere Ordine al Merito della Repubblica Italiana (Τάγμα της Τιμής της Ιταλικής Δημοκρατίας): 1991

Δείτε επίσης 
 Κατάλογος των προπονητών που βγήκαν νικητές στο πρωτάθλημα ποδοσφαίρου της Αγγλίας

Σημειώσεις

Παραπομπές

Ιταλοί ποδοσφαιριστές
Ρωμαιοκαθολικοί
Επιθετικοί ποδοσφαιριστές
Ποδοσφαιριστές Εθνικής Ιταλίας Κ21
Ποδοσφαιριστές Εθνικής Ιταλίας
Ποδοσφαιριστές Σέριε Α
Ποδοσφαιριστές Πρέμιερ Λιγκ
Ποδοσφαιριστές Μπολόνια ΦΚ 1909
Ποδοσφαιριστές ΟΚ Σαμπντόρια
Ποδοσφαιριστές Λάτσιο
Ποδοσφαιριστές Λέστερ Σίτι
Ποδοσφαιριστές Ευρωπαϊκού Πρωταθλήματος 1988
Ποδοσφαιριστές Παγκοσμίου Κυπέλλου 1990
Ιταλοί προπονητές ποδοσφαίρου
Προπονητές ποδοσφαίρου Λάτσιο
Προπονητές ποδοσφαίρου Φιορεντίνα
Προπονητές ποδοσφαίρου Ίντερ
Προπονητές ποδοσφαίρου Μάντσεστερ Σίτι
Προπονητές ποδοσφαίρου Γαλατασαράι
Προπονητές Σούπερ Λιγκ Τουρκίας
Προπονητές ποδοσφαίρου Ζενίτ Αγίας Πετρούπολης
Προπονητές της Πρέμιερ Λιγκ
Προπονητές ποδοσφαίρου Εθνικής Ιταλίας
Προπονητές ποδοσφαίρου Σέριε Α
Αικατερίνη Γατελούζου

Η Αικατερίνη Γατελούζου (απεβ. Αύγουστος 1442) από τον Οίκο των Γκαττιλούζιο ήταν η δεύτερη σύζυγος του Κωνσταντίνου ΙΑ΄ Παλαιολόγου, του τελευταίου Αυτοκράτορα των Ρωμαίων, ενώ ήταν ακόμα ο Δεσπότης του Μορέως.

Ήταν κόρη του Ντορίνου Α΄ ηγεμόνα της Λέσβου και της Ωρριέττας Ντόρια. Το 1440, η Αικατερίνη αρραβωνιάστηκε τον Κωνσταντίνο Παλαιολόγο. 

Την επόμενη χρονιά, ο Κωνσταντίνος κατέπλευσε στη Λέσβο με τους Σφραντζήδες και τον Λουκά Νοταρά, και τον Αύγουστο έγινε ο γάμος του στη Μυτιλήνη. Το 1442, επέστρεψε στα καθήκοντά του στον Μοριά. Τον Ιούλιο του ίδιου έτους, εξαιτίας πραξικοπήματος από τον αδελφό του Δημήτριο, αναγκάστηκε να αναχωρήσει εσπευσμένα για την Κωνσταντινούπολη. Καθ' οδόν, παρέλαβε από τη Λέσβο την έγκυο Αικατερίνη. Στα ανοικτά της Λήμνου, συνάντησαν τον οθωμανικό στόλο, οπότε αναγκάστηκαν να καταφύγουν σε κάστρο του νησιού για προστασία. Κατά τον Σφραντζή, αυτό ήταν το Παλαιόκαστρο (το κάστρο της Μύρινας Λήμνου), ενώ κατά τον Χαλκοκονδύλη το κάστρο του Κότζινου. Οι Οθωμανοί προσπάθησαν μάταια να το καταλάβουν και τελικά αποχώρησαν έπειτα από 27 μέρες. Κατά τη διάρκεια της πολιορκίας, η Αικατερίνη απέβαλε από την ταραχή της και πέθανε. Ο Κωνσταντίνος δεν ξαναπαντρεύτηκε ποτέ, παρά τις προσπάθειες του φίλου του, διπλωμάτη Σφραντζή. Στο κάστρο της Μύρινας, στο ΒΑ μέρος του φρουρίου, υπάρχει κτίσμα που υποστηρίζεται πως είναι το μαυσωλείο της Αικατερίνης.

Παραπομπές

Σύζυγοι Βυζαντινών Αυτοκρατόρων
Βυζαντινοί του 15ου αιώνα
Πρόσωπα του Δεσποτάτου του Μορέως
Αικατερινη
Ειρήνη Γατελούζου Παλαιολογίνα

Η Ευγενία Γατελούζου μετά τον γάμο της  Ειρήνη Παλαιολογίνα (απεβ. 1 Ιουνίου 1440) ήταν Ρωμαία Αυτοκράτειρα, σύζυγος του Ιωάννη Ζ΄ Παλαιολόγου. Ήταν κόρη του Φραντσέσκο της Λέσβου (εγγονού του Ανδρόνικου Γ΄ Παλαιολόγου) και της Βαλεντίνας Ντόρια.

Κάποια στιγμή πριν από τον Αύγουστο του 1397, η Ευγενία παντρεύτηκε τον δεύτερο εξάδελφό της, Ιωάννη Ζ΄ Παλαιολόγο, που ήταν επίσης δισέγγονος του Ανδρόνικου Γ΄ Παλαιολόγου.  Όταν ο Μανουήλ Β΄ έχρισε αντιβασιλέα τον Ιωάννη, η Ευγενία είχε ήδη παντρευτεί με τον Ιωάννη. Ο Ιωάννης κυβερνούσε την Κωνσταντινούπουλη μέχρι την επιστροφή του Μανουήλ. Ο σύζυγος της Ευγενίας εκδιώχθηκε από το παλάτι, αλλά αυτή  και ο Ιωάννης διατήρησαν τους αυτοκρατορικούς τους τίτλους και εγκατέστησαν την αυλή τους στη Θεσσαλονίκη. Ο Ιωάννης πέθανε στις 22 Σεπτεμβρίου 1408.

Η Ευγενία μετά τον θάνατό του αποσύρθηκε στη Λήμνο. Έγινε καλόγρια και πήρε το μοναστικό όνομα Ειρήνη. Το χρονικό του Γεώργιου Σφραντζή καταγράφει την ημερομηνία του θανάτου και της ταφής της στην Εκκλησία του Παντοκράτορα . Το μόνο γνωστό παιδί της Ευγενίας και του Ιωάννη ήταν ο Ανδρόνικος Ε´ Παλαιολόγος.

Παραπομπές

Σύζυγοι Βυζαντινών Αυτοκρατόρων
Βυζαντινοί του 15ου αιώνα
Ε
Νόμος των ημιτόνων

Στην γεωμετρία, ο νόμος των ημιτόνων, είναι μία σχέση που ισχύει σε οποιοδήποτε τρίγωνο και η οποία συνδέει τα μήκη των πλευρών ενός τριγώνου με τα ημίτονα των γωνιών του. Πιο συγκεκριμένα σε κάθε τρίγωνο , ισχύει ότι

όπου , ,  είναι τα μήκη των πλευρών του, , ,  οι γωνίες του, και  η ακτίνα του περιγεγραμμένου κύκλου του τριγώνου.

Δηλαδή σε ένα τυχόν τρίγωνο ο λόγος της πλευράς προς το ημίτονο της γωνίας που βλέπει προς την πλευρά είναι σταθερός και ίσος με την διάμετρο του περιγεγραμμένου κύκλου, δηλαδή με .

Απόδειξη

Ισότητα λόγων

Θα ξεκινήσουμε αποδεικνύοντας ότι 

χρησιμοποιώντας διαφορετικές εκφράσεις για τα ύψη του . Έστω  το ύψος που αντιστοιχεί στην κορυφή . Τότε στο ορθογώνιο τρίγωνο , από τον ορισμό του ημιτόνου , έχουμε ότι

Αντίστοιχα, στο , έχουμε ότι

Συνδυάζοντας τις () και (), έχουμε ότι
.

Αντίστοιχα για το ύψος , λαμβάνουμε ότι 
,
και έτσι έπεται το ζητούμενο.

Ισότητα με την διάμετρο

Αρκεί να δείξουμε ότι . Θεωρούμε την κάθετη από το  στην  και  το σημείο που τέμνεται με τον περιεγραμμένο κύκλο του .  Χρησιμοποιώντας την ισότητα των λόγων του νόμου των ημιτόνων (που αποδείξαμε παραπάνω) στο τρίγωνο , έχουμε ότι
.
Αφού η  βαίνει στο ίδιο τόξο με την  έχουμε ότι . Επίσης αφού , ισχύει ότι . Συνεπώς,

Δείτε επίσης
 Νόμος των συνημιτόνων
 Νόμος των εφαπτομένων
 Τριγωνομετρία

Παραπομπές

Γωνία
Γεωμετρία του τριγώνου
Θεωρήματα στη Γεωμετρία
Τριγωνομετρία
Ρωξάνη, μια ελεύθερη γυναίκα

Η Ρωξάνη, μια ελεύθερη γυναίκα (Ισπανικά: Prisionera, Μετάφραση: Φυλακισμένη) είναι τηλενουβέλα αμερικάνικης παραγωγής του 2004.

Πλοκή 
Η Ρωξάνη (κανονικά λέγεται Γουαδαλούπε) είναι μία πανέμορφη νεαρή κοπέλα που αναγκάζεται να μπει στη φυλακή καθώς κατηγορείται ότι σκότωσε τον βιαστή της. Η Ρωξάνη είναι έγκυος, και γεννάει ένα κοριτσάκι μέσα στη φυλακή. Ωστόσο, εξαιτίας της άσχημης κατάστασης που βρίσκεται, ζητάει από την μεγαλύτερη αδερφή της Μιλάγρος, να φροντίσει το μωρό της ως που να αφεθεί ελεύθερη. 15 χρόνια αργότερα, η καλή συμπεριφορά της Ρωξάνης γίνεται αφορμή να της χορηγηθεί άδεια, αρκεί να δώσει λόγο ότι δεν θα δραπετεύσει. 

Μία ξαφνική αλλαγή των γεγονότων όμως την αναγκάζει να δραπετεύσει από τη φυλακή. Ενώ η αστυνομία την αναζητεί, εκείνη αποφασίζει να διασχίσει τα σύνορα ΗΠΑ - Μεξικού, εκεί όπου θα συναντήσει τον Ραμόν Μονκάδα (κανονικά λέγεται Ντανιέλ). Οι δυο τους θα ερωτευτούν κεραυνοβόλα. Από εκείνη τη στιγμή, η Ρωξάνη και ο Ραμόν, τρελά ερωτευμένοι θα ξεκινήσουν μία συναισθηματική, επικίνδυνη και ορισμένες φορές αστεία περιπέτεια. Δυστυχώς, κάτι που ποτέ οι δυο τους δεν είχαν φανταστεί, ένα τρομερό μυστικό θα τους απομακρύνει με ένα δραματικό τρόπο....

Κάστ 
Γκαμπριέλα Σπάνικ ως Ρωξάνη Σάντος (Γουαδαλούπε στη σειρά)
Μαουρίσιο Ίσλας ως Ραμόν Μονκάδα #1 (Ντανιέλ στη σειρά)
Γκαμπριέλ Πόρρας ως Ραμόν Μονκάδα #2 (Ντανιέλ στη σειρά)
Γκαμπριέλα Ροέλ ως Μιλάγρος Σάντος ντε Σαλβατιέρρα
Ντανιέλ Λούγο ως Ροδόλφο Ρουσσιάν
Ρικάρδο Νταλμάτσι ως Φρανσίσκο "Πάντσο" Σαλβατιέρρα
Σούγι Μοντέρο ως Ροσαλία Ριομπουένο χηρ. ντε Μονκάδα
Ντιάνα Κιχάνο ως Λόλα Ριομπουένο (Λουσέρο "Λουλού" στη σειρά)
Μαρισέλα Γκονσάλες ως Αντόνια "Τουέρτα" Πίνσον
Χένεσις Ροδρίγκες ως Λουτσία Σαλβατιέρρα Σάντος/Ρωξάνη Σάντος (16 ετών) (Λιβερτάδ στη σειρά)
Αλεχάντρο Τσαμπάν ως Ρονάλντο "Ρόνι" Σιμάνκας
Αλφόνσο Ντιλούκα ως Φλορεντίνο "Τίτο" Καμπέγιο
Γίνα Βέλες ως Γέννιφερ Ρομπίνσον
Σέσαρ Ρομάν ως Λουίς "Λούτσο" Βίγια
Γκρισέλντα Νογουέρα ως Ματίλντε/Ματέ
Χεράρδο Ριβερόν ως Πάτερ Αντόνιο
Μάρτα Μιχάρες ως Μερσέδες Ρέγες
Φέλιξ Λορέτο ως Ενρίκε/Ερνέστο Ριομπουένο
Ρομπέρτο Λεβέρμαν ως Μάξιμο Γκαγιάρδο
Γουίλιαμ Κολμενάρες ως Τατάν
Κάρλα Ροδρίγκες ως Αδέλα Ρέγες
Κάρλος Καμπαγιέρο ως Σιπριάνο "Κόμπρα" Αρμεντέρος
Λις Γκαγιάρδο ως Μοναλίσα Γκαρσία
Γιούλιγιε Χιλιμπέρτι ως Ιγνάσια "Νάτσα" Βεργάρα
Ρεβέκα Μοντόγια ως Πατρίσια "Πάττυ" Σαλβατιέρρα

Άλλες εμφανίσεις
Γιάνα Μαρτίνες ως Μητέρα Εμίλια
Αλεξάνδρα Ακόστα ως Ελένα Μοντενέγρο ντε Μονκάδα
Μαρσέλα Σέρνα ως Μπερενίσε Ρέγες
Χόρχε Μαρτίνες ως Ρικάρδο Μοντενέγρο
Νέλσον Ντίας ως Ινοσένσιο Ραμίρες/Ινοσέντε Ρομέρο
Αλσίρα Χιλ ως Οτίλια
Μπετίνα Γκράντ ως Αρχιφύλακας Εμίλια Ρομπίνσον
Ροσαλίντα Ροδρίγκες ως Γουέντι "Ταραντούλα" Σαλάδιο

Προβολή
Βόρεια & Νότια Αμερική

Ευρώπη & Ωκεανία

Παραπομπές

Εξωτερικοί σύνδεσμοι 

 Telenovela World (bilingual)

Αμερικανικές ισπανόφωνες τηλεοπτικές σειρές
Τηλενουβέλες
Συνθετικοί

Οι Συνθετικοί είναι ελληνική μπάντα  ηλεκτρονικής μουσικής που δημιουργήθηκε το 1985 στην Δραπετσώνα από τους Αποστόλη "Λοβέρδο" Αυγερινό (στίχοι, σύνθεση, φωνή, κιθάρα) και τον Διονύση Αυγερινό (στίχοι, σύνθεση, φωνή, πλήκτρα), που κατάγονται από το Ληξούρι.

Ιστορία

Ίδρυση και διάλυση 
Οι Αποστόλης και Διονύσης Αυγερινός γεννήθηκαν στο Ληξούρι Κεφαλλονιάς. Η σχέση τους με την μουσική ξεκινάει από πολύ νωρίς, τόσο λόγω της πλούσιας μουσικής παράδοσης του τόπου που μεγάλωσαν, όσο και των μουσικών ερεθισμάτων μέσα από την ίδια την οικογένεια, που όλοι σχεδόν παππούδες ,πατέρας, θείοι, ήταν ερασιτέχνες μουσικοί ενώ πρόγονος τους είναι ο συνθέτης Νικόλαος Αυγερινός, ο οποίος έζησε στην Οδησσό της Ρωσίας. Ήταν συνθέτης κυρίως εκκλησιαστικής τετράφωνης μουσικής και ενορχηστρωτής σε κάποια έργα του Τσαϊκόφσκι.

Πριν από την εφηβεία, εγκαθίστανται οικογενειακά στην Αθήνα, όπου τα μουσικά ακούσματα των αδελφών Αυγερινών  από την ροκ, την πανκ, τα blues, αλλά και την ηλεκτρονική μουσική, τους οδηγούν να υλοποιήσουν την ιδέα σχηματισμού της μπάντας "Συγχρονισμοί". Αργότερα αλλάζουν το όνομα σε «Συνθετικοί», το οποίο και καθιερώνεται, κυκλοφορώντας το πρώτο τους ομώνυμο βινύλιο. Ακολουθώντας ηλεκτρονικά μονοπάτια, καθιερώνουν το δικό τους ξεχωριστό ύφος, μέσα από την όσμωση του μινιμαλισμού, των ψυχεδελικών πλήκτρων, αλλά και της ηλεκτρικής κιθάρας, με τα ψηλά φωνητικά του Αποστόλη Αυγερινού και τον υπερρεαλιστικό στίχο. Το πρωτόγνωρο για την εποχή ύφος των Συνθετικών δεν έχει την ανάλογη ανταπόκριση και έτσι τρία χρόνια αργότερα το συγκρότημα διαλύεται.

Επανένωση και παρόν 
Στη συνέχεια, οι Αποστόλης και Διονύσης κυκλοφόρησαν ως "Αποστόλης και Διονύσης Αυγερινός" τα δύο cd Φώτα Μου, Ήλιε  Μου το 1997 και Ήλεκτρον το 2006, με το δεύτερο να αποτελεί ένα εξ' ολοκλήρου ορχηστρικό άλμπουμ ηλεκτρονικής μουσικής, με επιρροές από την ελληνική παραδοσιακή επτανησιακή παραδοσιακή, αλλά και την βυζαντινή μουσική.

Το 2010, και ύστερα από απαίτηση μερίδας κόσμου, οι Συνθετικοί επανασυνδέθηκαν. Την ίδια χρονιά, κυκλοφόρησαν νέα τραγούδια που εμπεριέχονται στο άλμπουμ με τίτλο Προσωπεία- Εφιάλτες. Το 2013, κυκλοφόρησαν το  άλμπουμ  Ανθρώπινες Ιστορίες.Το 2018 βγαίνει ο τέταρτος δίσκος της μπάντας με τίτλο Την Τρέλα θα Αγγίξω και τον Μάρτη του 2020 κυκλοφορεί το 5ο τους άλμπουμ Σκιά του τρόμου. Σήμερα, οι Συνθετικοί συνεχίζουν να εμφανίζονται σε συναυλίες. Παράλληλα, οι Αποστόλης και Διονύσης Αυγερινός, εργάζονται επάνω στη σύνθεση και την ηχογράφηση ενός διαφορετικού project με ακουστικά όργανα και μελοποίηση ποιημάτων του Ναπολέοντα Λαπαθιώτη.

Δισκογραφία 
Ως Συνθετικοί

 Συνθετικοί (1990)
 Προσωπεία - Εφιάλτες (2010)
 Ανθρώπινες Ιστορίες (2013)                                                                                               
 Την Τρέλα θα Αγγίξω (2018)
Σκιά του τρόμου (2020)

Ως Αποστόλης και Διονύσης Αυγερινός

 Φώτα Μου Ήλιε Μου (1997)
 Ήλεκτρον (2006)

Παραπομπές

Εξωτερικοί σύνδεσμοι 
https://www.discogs.com/artist/1619971-%CE%A3%CF%85%CE%BD%CE%B8%CE%B5%CF%84%CE%B9%CE%BA%CE%BF%CE%AF

Ελληνικά συγκροτήματα ηλεκτρονικής μουσικής
Ελληνικά μουσικά συγκροτήματα
Αλληλεπιδρών γαλαξίας

Οι αλληλεπιδρώντες γαλαξίες (συγκρουόμενοι γαλαξίες) είναι γαλαξίες των οποίων τα βαρυτικά πεδία προκαλούν διαταραχές μεταξύ τους. Ένα παράδειγμα μιας μικρής αλληλεπίδρασης είναι ένας δορυφορικός γαλαξίας που διαταράσσει τους σπειροειδείς βραχίονες του πρωταρχικού γαλαξία. Ένα παράδειγμα μιας μεγάλης αλληλεπίδρασης είναι μια γαλαξιακή σύγκρουση, η οποία μπορεί να οδηγήσει σε συγχώνευση γαλαξιών.

Εξωτερικοί σύνδεσμοι
Δυτική Μαρί γλώσσα

Η Δυτική Μαρί γλώσσα (δυτική μαρί: Кырык мары йӹлмӹ, μεταγραφή στο λατινικό αλφάβητο: Kyryk mary jÿlmÿ) είναι Ουραλική γλώσσα στενά συνδεδεμένη με την Ανατολική Μάρι. Η Δυτική Μαρί γλώσσα ομιλείται στις επαρχίες Γκορνομαρίσκι, Γιουρίνσκι και Κιλεμάρσκι στην Δημοκρατία της Μαρί Ελ στην Ρωσία. Γράφεται με μια παραλλαγή του Κυριλλικού αλφάβητου, και είναι συνεπίσημη μαζί με την Ανατολική Μάρι και την Ρωσική γλώσσα στην Δημοκρατία της Μαρί Ελ.

Αλφάβητο 
Το αλφάβητο της γλώσσας είναι ολόιδιο με αυτό της Ρωσικής. Επίσης, περιέχει τα πρόσθετα γράμματα ӓ, ӧ, ӱ και ӹ.

Δείτε επίσης 
 Βαλέρι Αλίκοφ
Μάρι

Βιβλιογραφία 
 Юадаров К. Г. Горномарийский язык: (учебное пособие для учителей родного языка, студентов). Γιοσκάρ-Ολά, 1997.
 Саваткова А. А. Словарь горного наречия марийского языка. Γιοσκάρ-Ολά, 1981.
 Шорин В. С., Маро-русский словарь горного наречия, Καζάν, 1920.
 Коведяева, Е. И. "Горномарийский вариант литературного марийского языка", Языки мира: Уральские языки. Μόσχα, 1993: 164-173.

Παραπομπές

Εξωτερικοί σύνδεσμοι 

 Φωτογραφίες της Επαρχίας Γκορνομαρίσκι (Ρωσικά)
 Λεξικό της Φινλανδικής γλώσσας με την Δυτική γλώσσα Μάρι 

Γλώσσες της Ρωσίας
Ουραλικές γλώσσες
Δημοκρατία της Μαρί Ελ
Κλαυδία Οκταβία

Η Κλαυδία Οκταβία (Claudia Octavia, 40 - 8 Ιουνίου 62) ήταν Ρωμαία αυτοκράτειρα. Ήταν η κόρη του αυτοκράτορα Κλαύδιου από την τρίτη σύζυγό του Βαλερία Μεσσαλίνα και η πρώτη σύζυγος του αυτοκράτορα Νέρωνα.

Ζωή
Όταν η Μεσσαλίνα εκτελέστηκε, ο Κλαύδιος παντρεύτηκε την Ιουλία Αγριππίνα και η Οκταβία αρραβωνιάστηκε τον γιο της Αγριππίνας από προηγούμενο γάμο, τον Δομίτιο. Το επόμενο έτος (50 μ.Χ.) ο Κλαύδιος υιοθέτησε τον Δομίτιο και του έδωσε το όνομα Τιβέριος Κλαύδιος Νέρων Καίσαρ.  Η Οκταβία και ο Νέρων παντρεύτηκαν το 53 όταν ήταν ακόμη νέοι. Ο Κλαύδιος πέθανε το 54 μ.Χ. και ο Νέρωνας έγινε αυτοκράτορας στα δεκαέξι του χρόνια. Αλλά η αβεβαιότητα σχετικά με τη διαδοχή καθυστερούσε τον Νέρωνα, γιατί πολλοί ήθελαν να γίνει αυτοκράτορας ο Βρετανικός, ο γιος του Κλαύδιου. Ο Νέρων τότε δηλητηρίασε τον Βρετανικό κι έγινε αυτοκράτορας.  

Επιπλέον, ο προσεκτικά σχεδιασμένος γάμος της Οκταβίας και του Νέρωνα ήταν μια καταστροφή σε προσωπικό επίπεδο. Ο Νέρων σύντομα ξεκίνησε μια σοβαρή σχέση με μια απελεύθερη που ονομαζόταν Ακτή και, πιο σημαντικά, άρχισε να αντιπαθεί τη σύζυγό του. Μέχρι το 58 ο Νέρων άρχιζε να ασχολείται με την Ποππαία Σαβίνα, την οποία θα ήθελε να κάνει αυτοκράτειρα στη θέση της Οκταβίας, κάτι που δεν μπορούσε να γίνει όσο η Αγριππίνα ζούσε. Το 59 μπόρεσε να κανονίσει το θάνατο της Αγριππίνας, και το 62 χώρισε την Οκταβία και παντρεύτηκε την Ποππαία, με αφορμή πως δεν μπορούσε να κάνει παιδιά. Με τη συγκατάθεση της Ποππαίας προστέθηκαν κατηγορίες μοιχείας, και η Οκταβία εκδιώχθηκε στην Καμπανία και στη συνέχεια στο νησί της Πανδατερίας και τελικά σκοτώθηκε.   Το κομμένο της κεφάλι στάλθηκε στην Ποππαία.

Παραπομπές

Ρωμαίες Αυτοκράτειρες
Γουλιέλμος Α΄, κόμης της Βουργουνδίας

Ο Γουλιέλμος Α΄, κόμης της Βουργουνδίας ή Γουλιέλμος ο Μέγας (1020 - 12 Νοεμβρίου 1087), κόμης της Βουργουνδίας (1057 - 1087) και του Μακόν (1078 - 1087), ήταν μεγαλύτερος γιος και διάδοχος του Ρενώ Α΄ της Βουργουνδίας και της Αλίκης, κόρης του Ριχάρδου Β΄ της Νορμανδίας. Ο Γουλιέλμος ήταν πατέρας πολλών επιφανών παιδιών ανάμεσα στα οποία περιλαμβάνεται και ο πάπας Κάλλιστος Β΄. Διαδέχθηκε τον πατέρα του (1057) και κυβέρνησε σε μια περιοχή αρκετά διευρυμένη περιλαμβάνοντας και το ίδιο το Φρανς-Κοντέ. Πέθανε στη Μπεζανσόν, μια ανεξάρτητη πόλη της Αγίας Ρωμαϊκής Αυτοκρατορίας μέσα στα όρια της Βουργουνδίας, και τάφηκε στον Καθεδρικό ναό του Αγίου Ιωάννη της Μπεζανσόν.

Οικογένεια

Με την σύζυγο του Στεφανία, παιδιά του ήταν:  

 Ρενώ Β΄ 1061-1097, κόμης της Βουργουνδίας.
 Στέφανος Α΄ 1065-1102, κόμης της Βουργουνδίας.
 Σίβυλλα 1065-1103, παντρεύτηκε τον Εύδη Α΄ των Καπετιδών δούκα της Βουργουνδίας.
 Ραϋμόνδος π.1070-1107. Με τον γάμο του με την Ουρράκα του Λεόν έγινε κόμης της Γαλικίας και ιδρυτής του κλάδου των Ιβρέα-Καστίλης.
 Γκιζέλα 1075-1135, παντρεύτηκε πρώτα τον Ουμβέρτο Β΄ κόμη της Σαβοΐας και μετά τον Ρενιέ των Αλεράμιτσι μαρκήσιο του Μομφερράτου.
 Κλημεντία π.1078-π.1133, παντρεύτηκε πρώτα τον Ροβέρτο Β΄ κόμη της Φλάνδρας και μετά τον Γοδεφρείδο Α΄ κόμη του Λουβαίν.
 (Γκυ) Κάλλιστος Β΄ πάπας της Ρώμης.
 Γουλιέλμος.
 Εύδης .
 Ούγος Γ΄, αρχιεπίσκοπος του Μπεζανσόν.
 Στεφανία, παντρεύτηκε τον Λαμπερτ πρίγκιπα του Ρουαγιάν.
 Ερμεντρούντε, παντρεύτηκε τον Θεοδώριχο A΄ κόμη του Μονμπελιάρ.
 (;) Μπέρτα, παντρεύτηκε τον Αλφόνσο ΣΤ΄ των Χιμένεθ βασιλιά του Λεόν & Καστίλης.
 ανώνυμη κόρη, μάλλον παντρεύτηκε τον Γεράρδο Α΄ των Βάσενμπεργκ κόμη του Χέλρε.

Πρόγονοι

Παραπομπές

Εξωτερικοί σύνδεσμοι
Φρανς-Κοντέ

Οίκος της Ιβρέας
Κόμητες της Βουργουνδίας
Έφη Μελά

Η Έφη Μελά είναι ελληνίδα πρώην ηθοποιός και πρώην μοντέλο.

Καριέρα
Το 1954 αναδείχθηκε Μις Ελλάς στα ελληνικά καλλιστεία που έλαβαν χώρα στις 26 Ιουνίου 1954, στο παραλιακό κέντρο "Αρζεντίνα", ενώ τον τίτλο της Σταρ Ελλάς κατέκτησε η Ρίκα Διαλυνά. Την ίδια χρονιά το εν λόγω μοντέλο κατέκτησε την τρίτη θέση στα καλλιστεία για την ανάδειξη της Μις Κόσμος. Από το 1954 έως το 1972, οπότε και αποφάσισε να κατέβει από την πασαρέλα, ήταν ένα από τα πιο καλοπληρωµένα και περιζήτητα µοντέλα, μάλιστα την αποκαλούσαν «Μπριζίτ Μπαρντό της ελληνικής µόδας». 

Παράλληλα με το μόντελιγκ ασχολήθηκε και με την υποκριτική, συμμετέχοντας, από το 1957 έως το 1968, σε 11 ελληνικές κινηματογραφικές ταινίες. Ο κυριότερος ρόλος που ενσάρκωσε είναι αυτός της Ρόζας Δελλή στο καλύτερο ίσως φιλμ νουάρ του ελληνικού κινηματογράφου, την ταινία του 1960 με τίτλο "Έγκλημα στα παρασκήνια", σε σενάριο του Γιάννη Μαρή και σκηνοθεσία του Ντίνου Κατσουρίδη.

Προσωπική ζωή
Το 1976 και μετά από το διαζύγιό της από τον αθλητικό συντάκτη Χάρη Λυμπερόπουλο, παντρεύτηκε τον σχεδιαστή μόδας Γιάννη Τσεκλένη.

Φιλμογραφία
 Της τύχης τα γραμμένα (1957)
 Χαρούμενοι αλήτες (1958)
 Όσο υπάρχουν γυναίκες (1959)
 Ερωτικές ιστορίες (1959)
 Έγκλημα στα παρασκήνια (1960)... Ρόζα Δελλή
 Ο παλληκαράς (1961)
 Τα νιάτα θέλουν έρωτα (1961)
 Η Αθήνα τη νύχτα (1962)
 Οι γαμπροί της Ευτυχίας (1962)
 Ο Καζανόβας (1963)
Η Αθήνα μετά τα μεσάνυχτα (1968)

Πηγές
 Συνύντευξη του Τσεκλένη για την Μελά στο divaswedding.gr
 Τσεκλένης: Η Ελλάδα καταστρέφεται από έλλειψη αισθητικής, συνέντευξη στο Βήμα

Ελληνίδες ηθοποιοί κινηματογράφου
Ελληνίδες μοντέλα
Αυτόνομος θύλακας Κόμι-Περμιάκ

Ο Θύλακας Κόμι-Περμιάκ (ρωσικά: Ко́ми-Пермя́цкий о́круг, Komi-Permyatsky okrug; Κόμι: Перым Коми кытш) ή Περμιακία είναι περιοχή με ειδικό καθεστώς εντός του Κράι Περμ στην Ρωσία. Το διοικητικό κέντρο είναι το Κουντιμκάρ. Ο πληθυσμός της περιοχής ήταν 116.157 άτομα κατά την απογραφή του 2010,  136.076 το 2002, και 159.689 το 1989. 

Ήταν ένα ομοσπονδιακό υποκείμενο της Ρωσίας (αυτόνομος θύλακας) μέχρι την 1η Δεκεμβρίου 2005. Ήταν ακόμη γνωστός ως Αυτόνομος Θύλακας Κόμι-Περμιάκ (ρωσικά: Ко́ми-Пермя́цкий автоно́мный о́круг, Κόμι: Перым-Коми автономия кытш).

Ο αυτόνομος θύλακας είχε έκταση 32.770 τετραγωνικά χιλιόμετρα. Βρισκόταν στους πρόποδες των Ουραλίων, στην άνω λεκάνη του Ποταμού Κάμα.

Ιστορία 
Ο Αυτόνομος Θύλακας Κόμι-Περμιάκ ιδρύθηκε στις 26 Φεβρουαρίου 1925. Ήταν μια διοικητική διαίρεση για τους Κόμι-Περμιάκ, μιας φυλής των Κόμι, εντός της Περιφέρειας Περμ. Μετά από ένα δημοψήφισμα που διεξήχθη τον Οκτώβριο του 2004, συγχωνεύτηκε με το Κράι Περμ. Το δημοψήφισμα διεξήχθη στο Κράι Περμ και στον Αυτόνομο Θύλακα Κόμι-Περμιάκ, και  η πλειοψηφία των πολιτών ψήφισε υπέρ της συγχώνευσης.

Διοικητικές διαιρέσεις 

Ο πρώην αυτόνομος θύλακας βρίσκεται στο δυτικό μέρος του Κράι Περμ, καταλαμβάνοντας μερικές δυτικές επαρχίες του κράι.

Δημογραφικά στοιχεία

Στατιστικά στοιχεία ζωτικής σημασίας 
 Πηγή: Ρωσική Κρατική Ομοσπονδιακή Στατιστική Υπηρεσία

Εθνοτικές ομάδες 
Σύμφωνα με την Απογραφή του 2002, οι Κόμι-Περμιάκ αποτελούν το 59.0% του πληθυσμό του θύλακα. Στις άλλες ομάδες περιλαμβάνονται οι Ρώσοι (38.2%), οι Τάταροι (1,100, ή 0.8%), οι Ουκρανοί (706, ή 0.5%), οι Λευκορώσοι (672, ή 0.5%), και μια σειρά από άλλες ομάδες, που συγκεντρώνουν πολύ μικρό μέρος του πληθυσμού.

Παραπομπές

Περαιτέρω ανάγνωση 
 

Ομοσπονδιακά υποκείμενα της Ρωσίας
Μουλτάν

Το Μουλτάν (παντζάμπι και ούρντου: مُلتان) είναι πόλη του Πακιστάν στην επαρχία Παντζάμπ. Είναι η 5η πιο πολυάνθρωπη πόλη της χώρας και το κέντρο του νότου της επαρχίας Παντζάμπ. Βρίσκεται στις όχθες του ποταμού Ακεσίνη (Τσενάμπ).

Η ιστορία του Μουλτάν ανάγεται στα αρχαία χρόνια. Πολιορκήθηκε από τον Μέγα Αλέξανδρο κατά τη διάρκεια της εκστρατείας του εναντίον των Μαλλών (ινδική φυλή). Αποτέλεσε ένα από τα πιο σημαντικά εμπορικά κέντρα της μεσαιωνικής ισλαμικής Ινδίας, και προσέλκυσε μεγάλο αριθμό μυστικιστών σούφι τον 11ο και 12ο αιώνα, κερδίζοντας το προσωνύμιο Πόλη των Αγίων. Είναι ονομαστή για το μεγάλο αριθμό ναών σούφι από εκείνη την εποχή.

Πόλεις του Πακιστάν
Ισλαμική τρομοκρατία

Ως ισλαμική τρομοκρατία ή ριζοσπαστική ισλαμική τρομοκρατία ορίζεται οποιαδήποτε τρομοκρατική ενέργεια, δέσμη πράξεων ή εκστρατεία που διαπράττουν ομάδες ή άτομα που προβάλλουν ισλαμικά ή ισλαμιστικά κίνητρα ή στόχους. Οι ισλαμιστές τρομοκράτες δικαιολογούν τη βίαιη τακτική τους μέσω ερμηνείας του Κορανίου και του Χαντίθ.

Ορολογία 
Η επίσημη χρήση της φράσης «ισλαμική τρομοκρατία» βρίσκεται υπό αμφισβήτηση. Αυτή η χρήση έχει χαρακτηριστεί από δυτικούς πολιτικούς ως «αντιπαραγωγική», «ιδιαίτερα πολιτικοποιημένη», «διανοητικά αμφισβητήσιμη» και «επιζήμια για τις κοινοτικές σχέσεις». Ωστόσο, πολλοί θεωρούν ότι η άρνηση χρήσης του όρου αποτελεί πράξη «αυτοεξαπάτησης», «πλήρους λογοκρισίας» και «πνευματικής κακοήθειας».

Τρομοκρατικές επιθέσεις ανά τον Κόσμο

Ο μεγαλύτερος αριθμός περιστατικών και θανάτων που έχουν προκληθεί από την ισλαμική τρομοκρατία έχουν συμβεί στο Ιράκ, το Αφγανιστάν, τη Νιγηρία, το Πακιστάν και τη Συρία. Το 2015, τέσσερις ισλαμικές εξτρεμιστικές ομάδες, το Ισλαμικό Κράτος, η Μπόκο Χαράμ, οι Ταλιμπάν και η Αλ Κάιντα, προκάλεσαν το 74% των θανάτων από τρομοκρατία, σύμφωνα με τον Δείκτη Παγκόσμιας Τρομοκρατίας. Κατά τις τελευταίες δεκαετίες, τέτοια περιστατικά συμβαίνουν σε παγκόσμια κλίμακα, επηρεάζοντας όχι μόνο μουσουλμανικές χώρες στην Αφρική και την Ασία, αλλά και την Ευρώπη, τη Ρωσία, την Αυστραλία, τον Καναδά, την Ινδία και τις Ηνωμένες Πολιτείες. Τέτοιες επιθέσεις έχουν βάλει στο στόχαστρο μουσουλμάνους και άλλες θρησκευτικές ομάδες. Σε ορισμένες χώρες, όπου πλειοψηφεί το μουσουλμανικό στοιχείο, οι τρομοκράτες έχουν σχηματίσει ένοπλες, αντάρτικες ομάδες, χωρίς ωστόσο να λαμβάνουν ευρύτερης αναγνώρισης.

Κατά την διετία 2014-2015 έχουν καταγραφεί πάνω από 75 τρομοκρατικές επιθέσεις σε 20 χώρες.

Τρομοκρατικές επιθέσεις στην Ευρώπη
Σφαγή στο Μπεσλάν
Επίθεση στα γραφεία του Charlie Hebdo
Τρομοκρατική επίθεση στο Βερολίνο (2016)
Τρομοκρατική επίθεση στη Νίκαια (Γαλλία)
Τρομοκρατική επίθεση στην Κωνσταντινούπολη (2017)
Έκρηξη στο Μάντσεστερ Αρένα το 2017

Τρομοκρατικές επιθέσεις στην Αμερική
 Επιθέσεις της 11ης Σεπτεμβρίου 2001
 Βομβιστικές επιθέσεις στον μαραθώνιο της Βοστώνης

Παραπομπές - Σημειώσεις

Πηγές
 Η κατάκτηση της Δύσης : Το μυστικό σχέδιο των Ισλαμιστών / Σιλβέν Μπεσόν, εκδόσεις Ενάλιος 2007
 Η επιστροφή των Τζιχαντιστών: Το Ισλαμικό Κράτος και η νέα εξέγερση των Σουνιτών /Κόκμπερν Πάτρικ, εκδόσεις Μεταίχμιο
 Ασσασίνοι: Οι Ιστορικές Καταβολές της Ισλαμικής Τρομοκρατίας, Σαράντος Ι. Καργάκος
 Ο ισλαμικός φανατισμός και οι κίνδυνοι για την Ελλάδα, Ανδρέας Ανδριανόπουλος, Εκδότης: Libro
 ISIS , η αποκάλυψη, Η ιστορία, η στρατηγική και το όραμα για την ημέρα της κρίσης του ισλαμικού κράτους, William McCants, εκδόσεις Πεδίο
 Η Συρία φλέγεται, Το Ισλαμικό Κράτος και ο θάνατος της Αραβικής Άνοιξης, Τσαρλς Γκλας, εκδόσεις Διάμετρος ΙΚΕ 
 Οι νέοι τζιχαντιστές, Ισλαμικό κράτος, Ευρώπη και το επόμενο κύμα τρομοκρατίας, Πίτερ Νόϊμαν, εκδόσεις Διάμετρος ΙΚΕ
 Ισλαμική τρομοκρατία, Σταύρος Λυγερός, εκδόσεις πατάκη

 
Τρομοκρατία
Ταζ (φυλή)

Οι Ταζ (ρωσικά: πληθυντικός Тазы, μεταγράφεται ως Tazy) ζουν κατά κύριο λόγο στην Ρωσία. Δημιουργήθηκαν στη δεκαετία του 1890 από μεικτούς γάμους μεταξύ των Ουντέγκε, των Νανάι και των Κινέζων. Οι Ταζ μιλούν ρωσικά και την γλώσσα Ταζ (μια βορειοανατολική μανδαρινική ποικιλία με μερικές λέξεις από τις γλώσσες Ουντέγκε και Νανάι). Στη δεκαετία του 1880 υπήρχαν 1.050 ομιλητές της γλώσσας Ταζ ενώ στις μέρες μας ομιλείται μόνο από ηλικιωμένους.

Σύμφωνα με τη Ρωσική απογραφή του 2002, οι Ταζ αριθμούσαν 276 άτομα, όλοι ομιλητές της ρωσικής γλώσσα. Μεταξύ αυτών
 οι 131 ήταν άνδρες (53 σε πόλεις, 78 στην επαρχία) και 145 γυναίκες (57 και 88 αντίστοιχα)

 οι 110 ήταν ζούσαν σε αστικές περιοχές (53 άνδρες, 57 γυναίκες) και 166 ζούσαν στην ύπαιθρο (78 άνδρες, 88 γυναίκες)

Στο Μπασκορτοστάν, τέσσερις άνθρωποι αυτοπροσδιορίζονταν ως Ταζ.

Στο Κράι Χαμπάροφσκ, τρεις άνθρωποι αυτοπροσδιορίζονταν ως Ταζ (ένας άνδρας και δύο γυναίκες). Και οι τρεις ζούσαν σε αστικές περιοχές.

Σύμφωνα με την Ρωσική απογραφή του 2010, ο αριθμός των Ταζ μειώθηκε στα 274 άτομα.

Παραπομπές 

Πληθυσμιακές ομάδες στην Ασία
Πληθυσμιακές ομάδες στη Ρωσία
Ιθαγενείς πληθυσμιακές ομάδες στη Ρωσία
Δέσποινα (ταινία, 1990)

Η ταινία Δέσποινα είναι ελληνική ταινία που γυρίστηκε το 1990 από τον Σωτήρη Γκορίτσα.

Πλοκή 
Η ταινία επικεντρώνεται στις προσπάθειες της εικοσάχρονης Δέσποινας να ξεφύγει από τη ζωή σε ένα μικρό χωριό του Έβρου, όπου ο πατέρας της διατηρεί καφενείο. Κάποια στιγμή συναντά στη ζωή της τον Γιώργο, που είναι έφεδρος αξιωματικός και περιπλανιέται μαζί του αποζητώντας να ξεφύγει από την ασφυκτική ζωή της επαρχίας. Για να καταφέρουν να φύγουν, ο Γιώργος κλέβει ένα τζιπ από τη μονάδα του ώστε να ταξιδέψουν προς τη Θεσσαλονίκη. Το ξημέρωμα, όμως, θα βάλει τέλος στην τυφλή αυτή φυγή.

Παραγωγή 
Στην ταινία πρωταγωνιστούν οι ηθοποιοί Γιώργος Νινιός, Μαρία Κυριακή, Χρήστος Ζορμπάς, Στράτος Πάχης, Αρτώ Απαρτιάν και Θόδωρος Προκοπίου. Η διάρκειά της είναι 53 λεπτά.  Αποτελεί διασκευή μιας νουβέλας του Διονύση Χαριτόπουλου. 

Η Δέσποινα συυμμετείχε στο Φεστιβάλ Κινηματογράφου Θεσσαλονίκης, όπου απέσπασε τιμητική διάκριση. Επίσης, έχει κερδίσει το α' κρατικό βραβείο ΥΠΠΟ. 

Κυκλοφόρησε στις κινηματογραφικές αίθουσες στις 29 Μαρτίου 1991 και με τη μορφή ντιβιντί στις 12 Ιουνίου 2012.

Παραπομπές

Εξωτερικές πηγές 

 Δέσποινα στην IMDB

Δέσποινα (ταινία, 1990)
Ταινίες του 1990
Ελληνικές δραματικές ταινίες
Ελληνόφωνες ταινίες
Ταινίες γυρισμένες στην Ελλάδα
Ταινίες βασισμένες σε βιβλία
Ταινίες τοποθετημένες στην Ελλάδα